**CIRCULAR XX/20XX DE LA INTERVENCIÓ NOM ENTITAT LOCAL SOBRE L’OMISSIÓ DE LA FUNCIÓ INTERVENTORA**

El Reial decret 424/2017, de 28 d’abril, pel que es regula el règim jurídic del control intern de les entitats del sector públic local (RD 424/2017) regula, en el Títol II, el procediment d’omissió de la funció interventora que, fins a l’aprovació del RD 424/2017, no estava desenvolupat.

En els casos que, d’acord amb el previst en el RD 424/2017, la funció interventora fos preceptiva i s’hagués omès, no es podrà reconèixer l’obligació, ni tramitar el pagament, ni intervenir favorablement aquestes actuacions fins que es conegui i resolgui aquesta omissió en els termes previstos en aquest procediment.

L’omissió de la funció interventora, d’acord amb el previst a l’article 28.*d* de la Llei 19/2013, de 9 de desembre, de transparència, accés a la informació pública i bon govern, constitueix una infracció molt greu en matèria de gestió econòmica pressupostària, quan aquesta conducta es pugui considerar culpable, que pot comportar l’exigència de responsabilitats. A més, tal i com preveu l’article 5.2.*b* del RD 424/2017, la intervenció haurà de traslladar les actuacions a l’òrgan competent sense perjudici de posar els fets en coneixement del Tribunal de Cuentas per si és procedent, si s’escau, la incoació del procediment de responsabilitat comptable oportú.

El procediment d’omissió de la funció interventora previst en el RD 424/2017 cal adaptar-ho a l’estructura organitzativa de [*nom entitat local*], i a les recomanacions establertes en l’Informe de fiscalització dels expedients de reconeixements extrajudicials de crèdit aprovats per les entitats locals en l’exercici 2018 (Informe nº 1415) del Tribunal de Cuentas.

En consideració de tot l’exposat, es redacta aquesta circular.

**Primer.- Objecte**

La present Circular té per objecte regular les actuacions relatives al procediment previst a l’article 28 del RD 424/2017 que s’hauran de dur a terme en el cas de produir-se un supòsit d’omissió de la funció interventora, quan aquesta fos preceptiva d’acord amb la normativa aplicable.

**Segon.- Àmbit d’aplicació subjectiu**

La present Circular serà d’aplicació a les actuacions derivades de l’omissió de la funció interventora, en aquells supòsits que fos preceptiva i s’hagués omès, respecte [*nom entitat local*], (*i als organismes autònoms i Consorcis adscrits)*

**Tercer.- Àmbit d’aplicació objectiu**

La present Circular serà d’aplicació en els supòsits que, d’acord amb l’establert en el Títol II del RD 424/2017, la funció interventora sigui preceptiva i s’estigui davant d’algun dels casos següents:

1. S’hagi dictat l’acte administratiu ometent l’exercici de la funció interventora.
2. S’hagi produït el fet que hagués motivat l’acte administratiu sense que aquest s’hagi dictat.

**Quart.- Procediment de resolució de l’omissió de la funció interventora**

No es podrà comprometre la despesa, ni reconèixer l’obligació, ni tramitar el pagament, ni intervenir favorablement aquestes actuacions fins que es conegui i es resolgui l’omissió de la funció interventora.

1. **Instrucció del procediment de resolució de l’omissió de la funció interventora**

El procediment per a la resolució de l’omissió de la funció interventora es tramitarà per l’àrea gestora responsable de la despesa, d’ofici o a instancia de la Intervenció general[[1]](#footnote-1), mitjançant l’emissió dels següents informes:

***a.1) Informe justificatiu del responsable de l’expedient sobre les prestacions realitzades[[2]](#footnote-2)***

Aquest informe, a subscriure pel cap de l’àrea gestora, contindrà, com a mínim, els extrems següents:

* La descripció detallada de la despesa, amb inclusió de totes les dades necessàries per a la seva identificació, fent constar, al menys, l'objecte de la despesa, l'import, la naturalesa jurídica i la data de realització
* L’aplicació pressupostaria amb càrrec a la qual es proposa imputar la despesa.
* La justificació de la necessitat de promoure la despesa efectuada i la seva idoneïtat per a la finalitat perseguida.
* Les causes per les quals s'ha incomplert el procediment establert amb omissió de la funció interventora
* Els criteris pels quals es va seleccionar el tercer per a realitzar l’actuació.
* Si l’actuació del proveïdor ha estat o no per ordre de l’Administració, i si aquesta actuació ha estat o no de bona fe.
* La constatació que les prestacions s'han dut a terme efectivament i, en el seu cas, si és possible restituir o retornar el que s’ha rebut.
* La justificació que els preus aplicables son correctes i adequats al preu de mercat
* En el seu cas, la conveniència d’acudir a la via d’indemnització de danys i perjudicis derivada de la responsabilitat patrimonial de l'Administració com a conseqüència d'haver-se produït un enriquiment injust a favor seu.

***a.2) Informe jurídic de la Secretaria o, si s’escau, dels Serveis jurídics de l’entitat sobre la procedència d’instar la revisió d’ofici***[[3]](#footnote-3)

En el supòsit que dels incompliments normatius detectats s’apreciï la possibilitat d’instar la revisió d’ofici dels actes dictats, es remetrà l’expedient a la Secretaria, o si s’escau, als Serveis jurídics de l’entitat, sol·licitant-li l’emissió d’un informe jurídic sobre la possibilitat i conveniència de la revisió d’ofici dels actes dictats amb infracció de l’ordenament, valorant la procedència de la revisió dels actes dictats, llevat que aquesta resulti contrària a l’equitat, a la bona fe, al dret dels particulars o a les lleis, segons determina l’article 110 de la Llei 39/2015.

***a.3) Informe de la intervenció d’omissió de la funció interventora***

Un cop l’òrgan interventor disposi tant de l’informe justificatiu del responsable de l’àrea gestora de l’expedient com, si s’escau, de l’informe jurídic de la secretaria sobre la procedència d’instar la revisió d’ofici, emetrà, en el termini de 10 dies hàbils, informe sobre l’omissió de la funció interventora[[4]](#footnote-4), que no tindrà naturalesa d’informe de fiscalització, i el qual posarà de manifest, com a mínim, els següents extrems:

1. Descripció detallada de la despesa:
	* + Òrgan gestor
		+ Objecte de la despesa
		+ Import
		+ Naturalesa jurídica de la despesa
		+ Data de realització
		+ Aplicació pressupostària
		+ Exercici econòmic en què es va generar la despesa
2. Determinació del tipus d’omissió de la funció interventora, segons la següent classificació de motius que l’han originat:
	* + Despeses que el gestor considerava ja fiscalitzades o que no eren fiscalitzables
		+ Falta de crèdit
		+ Retard en la tramitació de l’expedient
		+ Incorrecta utilització de procediment de contractació
		+ Falta de tramitació de l’expedient corresponent
		+ Excés d’obra executada
		+ Urgència
		+ Incompliments no justificats
		+ Altres: *Especificar*
3. Exposició dels incompliments normatius que, a judici de l’òrgan interventor, tenint en compte els extrems considerats com a requisits bàsics pel ple de la corporació, es van produir en el moment en què es va adoptar l’acte administratiu ometent la funció interventora o que es va produir el fet que hagués motivat l’acte administratiu sense que aquest s’hagués dictat, enunciant expressament els preceptes legals infringits.
4. Constatació que les prestacions s’han realitzat efectivament i que el seu preu s’ajusta al preu de mercat, tenint en compte les valoracions i justificants aportats per l’àrea gestora de la despesa.
5. Comprovació que existeix crèdit pressupostari adequat i suficient per satisfer l’import de la despesa.
6. Si s’escau, determinació del tipus d’infracció detectat en l’acte. En conseqüència, en funció del tipus d’infracció, l’informe a emetre per la Intervenció general conclourà:
	* *Situació 1:* Si no s’ha detectat cap més infracció de l’ordenament jurídic que la pròpia omissió del tràmit preceptiu de funció interventora, l’informe conclourà amb la possibilitat de:
		+ Convalidar l’omissió de la funció interventora.
		+ Continuar amb el procediment i amb la resta d’actuacions que, si s’escau, procedeixin, per tal que, si correspon, es pugui aprovar el reconeixement de les obligacions corresponents per part de l’òrgan competent, les quals estaran, en qualsevol cas, subjectes a intervenció prèvia.
	* *Situació 2:* Si s’han detectat infraccions de l’ordenament jurídic, a més de la pròpia omissió del tràmit preceptiu de funció interventora, que poden qualificar l’acte com a anul·lable, l’informe conclourà amb la possibilitat de:
		+ Convalidar l’omissió de la funció interventora.
		+ Convalidar [*descripció de l’acte anul·lable*]
		+ Continuar amb el procediment i amb la resta d’actuacions que, si s’escau, procedeixin, per tal que, si correspon, es pugui aprovar el reconeixement de les obligacions corresponents per part de l’òrgan competent, les quals estaran, en qualsevol cas, subjectes a intervenció prèvia.
	* *Situació 3*: Si s’han detectat infraccions de l’ordenament jurídic, a més de la pròpia omissió del tràmit preceptiu de funció interventora, que, d’acord amb l’article 47 de la Llei 39/2015, poden qualificar l’acte com a nul, sense que procedeixi instar la revisió d’ofici, en tant que aquesta resultaria contrària a l’equitat, a la bona fe, al dret dels particulars o a les lleis d’acord amb l’article 110 de la Llei 39/2015, l’informe conclourà amb la possibilitat de:
		+ Convalidar l’omissió de la funció interventora.
		+ Continuar amb el procediment i amb la resta d’actuacions que, si s’escau, procedeixin, per tal que, si correspon, es pugui aprovar el reconeixement de les obligacions corresponents mitjançant reconeixement extrajudicial de crèdit (REC), en els termes establerts a la Base [*núm. Base*] de les Bases d’execució del pressupost de l’exercici [*any*].
	* *Situació 4*: Si s’han detectat infraccions de l’ordenament jurídic, a més de la pròpia omissió del tràmit preceptiu de funció interventora, que, d’acord amb l’article 47 de la Llei 39/2015, poden qualificar l’acte com a nul, procedint instar la revisió d’ofici, l’informe conclourà amb la possibilitat de:
		+ Suspendre el procediment i la resta d’actuacions que, si s’escau, procedeixin, fins que es resolgui la revisió d’ofici de l’acte afectat.

En el cas que la Intervenció detecti que s’ha produït una omissió de la funció interventora per no haver intervingut la comprovació material de la inversió, per a l’emissió de l’informe d’omissió per part de l’òrgan interventor es tindrà en compte el previst en els següents apartats:

1. Si no consta l’acta de recepció en l’expedient:
	1. En el supòsit què es pugui dur a terme la recepció de la inversió:

Es comunicarà al responsable de l’expedient per tal que es dugui a terme l’acte de recepció de la inversió. Aquest haurà de sol·licitar, prèviament, a la Intervenció la seva assistència en els termes regulats en la Circular informativa de la Intervenció sobre les instruccions relatives al desenvolupament de la funció interventora en l’àmbit de la comprovació material de la inversió.

* 1. En el supòsit que no es pugui dur a terme la recepció de la inversió:

Es farà constar aquesta circumstància en l’apartat de l’informe d’omissió corresponent al punt *d* regulat en l’apartat quart.a.3) d’aquesta Circular.

1. Si consta l’acta de recepció en l’expedient sense la preceptiva assistència de la Intervenció:

Prèviament a l’emissió de l’informe d’omissió de la funció interventora, l’òrgan interventor haurà de procedir a la realització de la comprovació material de la inversió, sempre que sigui materialment possible realitzar-la. Aquesta comprovació material no es realitzarà en l’exercici de la funció interventora.

* 1. En el supòsit en què es pugui dur a terme la comprovació material de la inversió extemporània:

El resultat de la comprovació material de la inversió efectuada per l’òrgan interventor es recollirà en l’apartat de l’informe d’omissió corresponent al punt *d* regulat en [l’apartat quart.a.3) d’aquesta Circular](#Apartat4). Aquest resultat podrà ser: “favorable”, “favorable amb observacions”, “desfavorable” o “desfavorable amb observacions”, d’acord amb els criteris previstos per a l’emissió del resultat de la intervenció de la comprovació material de la inversió que figuren recollits a la clàusula 10 i següents de la Circular informativa de la Intervenció dictada a tal efecte.

* 1. En el supòsit en què no es pugui dur a terme la comprovació material de la inversió extemporània:

Es farà constar aquesta circumstància en l’apartat de l’informe d’omissió corresponent al punt *d* regulat en l’apartat quart.a.3) d’aquesta Circular.

1. **Actuacions a tenir en compte per a la continuïtat del procediment**

Un cop elaborat l’expedient, l’àrea gestora responsable de la despesa, el traslladarà a l’Alcalde/President de l’entitat local per tal que pugui decidir si continua, o no, el procediment i les altres actuacions que, si s’escau, procedeixin.

En els casos en què l’omissió de la funció interventora faci referència a obligacions o despeses competència del ple, l’alcalde-president de l’entitat haurà de sotmetre a decisió del ple si continua el procediment i les altres actuacions que, si s’escau, procedeixin.

En el supòsit que l’òrgan competent (alcalde-president o ple) decideixi continuar amb el procediment per tal que, si s’escau, es pugui procedir al reconeixement de les obligacions corresponents, l’acte en què es proposi acordar el reconeixement d’aquestes obligacions estarà subjecte a intervenció prèvia, sense perjudici que també sigui preceptiva la prèvia intervenció de la comprovació material de la inversió.

El reconeixement extrajudicial de les obligacions es tramitarà de conformitat amb l’establert a les Bases d’execució del pressupost de l’exercici [*any*].

L’acord favorable de l’alcalde-president o del ple no eximirà de l’exigència de les responsabilitats que corresponguin.

**Cinquè.- Tramesa d’informació dels informes d’omissió de la funció interventora**

En l’informe anual que ha d’elaborar l’òrgan interventor referent a l’exercici de la funció interventora en compliment de l’article 15.6 del RD 424/2017, el qual s’ha de donar compte al ple juntament amb la liquidació del pressupost, s’hi relacionaran tots els informes d’omissió de la funció interventora elaborats per l’òrgan interventor durant l’exercici objecte de liquidació.

Un cop s’ha donat compte al ple de l’entitat local dels informes d’omissió, es remetrà aquesta informació a la Sindicatura de Comptes abans del 30 d’abril de l’exercici següent al que fan referència els mateixos a través de la plataforma habilitada al web d’aquesta institució.

**Sisè.- Vigència**

La present circular serà d’aplicació a partir de la data de la seva signatura, quedant sense efecte totes les disposicions d’igual o inferior rang que s’oposin al contingut d’aquesta Circular.

**ANNEX I**

**SOL·LICITUD D’INICI DE L’EXPEDIENT PER A LA TRAMITACIÓ DEL PROCEDIMENT DE RESOLUCIÓ DE L’OMISSIÓ DE LA FUNCIÓ INTERVENTORA**

**ANTECEDENTS**

D’acord amb el previst en el RD 424/2017, quan la funció interventora fos preceptiva i s’hagués omès, no es podrà reconèixer l’obligació, ni tramitar el pagament, ni intervenir favorablement aquestes actuacions fins que es conegui i resolgui aquesta omissió en els termes previstos en aquest procediment.

A la vista de la documentació inclosa a l’expedient [***Número i descripció de l’expedient***], l’òrgan interventor observa que s’ha incorregut en un supòsit d’omissió de la funció interventora, i per tant, no es podrà reconèixer l’obligació, ni tramitar el pagament, ni intervenir favorablement l’actuació especificada fins que es conegui i es resolgui aquesta omissió.

És per això, que tal i com s’estableix a la Circular i/o Base d’execució reguladora del procediment d’omissió de la funció interventora, aquesta intervenció,

**SOL·LICITA**

L’inici de l’expedient per a la tramitació del procediment de resolució de l’omissió de la funció interventora, d’acord amb el previst a la Circular i/o Base d’execució reguladora del procediment d’omissió de la funció interventora.

**ANNEX II**

**INFORME JUSTIFICATIU DE LES PRESTACIONS REALITZADES**

**IDENTIFICACIÓ DE L’EXPEDIENT**

1. **Número i descripció de l’expedient:**
2. **Modalitat de la despesa i tipus d’expedient:**
3. **Fase de la despesa:**
4. **Import de la fase de la despesa:**
5. **Aplicació pressupostària:**
6. **Òrgan competent d’aprovació d’aquesta fase de la despesa:**
7. **Data o període de realització de la despesa:**

**FONAMENTS JURÍDICS**

1. Reial decret legislatiu 2/2004, de 5 de març, pel que s’aprova el text refós de la Llei reguladora de les hisendes locals (RDLeg 2/2004).
2. Reial decret 424/2017, de 28 d’abril, pel qual es regula el règim jurídic del control intern a les entitats del sector públic local (RD 424/2017).
3. Circular i/o Base d’execució reguladora del procediment d’omissió de la funció interventora.

**INFORME**

1. **Descripció detallada de la despesa**

*(Detallar tota la informació rellevant necessària que permeti identificar la despesa, així com, la data de la resolució o acord adoptat amb omissió de la funció interventora, si s’escau)*

1. **Justificació de la necessitat de promoure la despesa efectuada i la seva idoneïtat per a la finalitat perseguida**

*(Motivar la necessitat de la despesa, per exemple, en el cas de contracte d’acord amb el previst a l’article 28 LCSP)*

1. **Justificació del motiu pel qual s’ha produït l’omissió de la funció interventora**

*(Exposar els motius que van dur a terme a la realització de l’actuació sense la intervenció preceptiva, així com qualsevol altra qüestió que, per la seva rellevància, es vulgui posar de manifest)*

1. **Criteris pels quals es va seleccionar el tercer per a realitzar l’actuació**

*(Detallar els motius que van dur a terme la selecció del tercer que ha prestat l’objecte de la despesa)*

1. **Justificació de si l’actuació del proveïdor ha estat o no per ordre de l’administració, i si aquesta actuació ha estat o no de bona fe.**

*(Exposar si el tercer prestador de l’objecte de la despesa ha actuat d’ofici o per orde de l’entitat local, i a més, cal informar de si aquesta actuació ha estat o no de bona fe.)*

1. **Justificació i valoració que el preu, import o quantia proposada s’ajusta al de mercat, a les tarifes oficials o als imports reglamentaris, segons procedeixi**

*(Acreditar l’ajustament del preu, valor o import de la proposta al mercat o a la normativa pertinent. Aquesta justificació es podrà suportar en assessoraments especialitzats, valoracions tècniques o tarifes oficials, o qualsevol altre qüestió que permeti acreditar aquesta circumstància)*

1. **Acreditació que les prestacions s’han realitzat efectivament**

***g.1) Justificació acreditativa que les prestacions s’han realitzat efectivament***

*(Adjuntar la corresponent acta de recepció, de conformitat, albarà o certificació expedida pel cap del centre gestor, dependència, ens dependent, o de qui correspongui rebre o acceptar les obres, serveis, subministraments o adquisicions, on s’expressarà haver-se fet càrrec del material adquirit, especificant amb el detall necessari per a la seva identificació, o haver-se executat l’obra o servei d’acord a les condicions generals)*

***g.2) Hi ha conformitat amb les prestacions realitzades?***

*Escull una opció*

1. **En el seu cas, la conveniència d’acudir a la via d’indemnització de danys i perjudicis derivada de la responsabilitat patrimonial de l'Administració com a conseqüència d'haver-se produït un enriquiment injust a favor seu.**

*(Determinar si correspon l’abonament del seu valor (factura, retribució o liquidació) que eviti un possible enriquiment injust per l’Administració i/o si és més convenient la indemnització de les despeses que l’impagament)*

D’acord amb tot l’exposat, s’emet aquest informe amb les següents:

**CONCLUSIONS**

*(En aquest apartat s’hauran d’exposar les conclusions a les quals ha arribat el responsable de la despesa, tenint en compte totes les dades detallades en els apartats anteriors, i justificar si procedeix la continuïtat del procediment per tal que, si s’escau, es pugui procedir al reconeixement de les obligacions corresponents per part de l’òrgan competent, així com aquelles altres actuacions que consideri oportunes)​*

**ANNEX IIl**

**INFORME D’OMISSIÓ DE LA FUNCIÓ INTERVENTORA**

**DESCRIPCIÓ DETALLADA DE LA DESPESA**

1. **Número i descripció de l’expedient:**
2. **Modalitat de la despesa i tipus d’expedient:**
3. **Fase de la despesa:**
4. **Import de la fase de la despesa:**
5. **Aplicació pressupostària:**
6. **Òrgan competent d’aprovació d’aquesta fase de la despesa:**
7. **Exercici en què es va generar la despesa:** Exercici corrent / Exercicis anteriors
8. **Motiu omissió funció interventora[[5]](#footnote-5):**

**FONAMENTS JURÍDICS**

1. Reial decret legislatiu 2/2004, de 5 de març, pel que s’aprova el text refós de la Llei reguladora de les hisendes locals (RDLeg 2/2004).
2. Reial decret 424/2017, de 28 d'abril, pel qual es regula el règim jurídic del control intern a les entitats del sector públic local (RD 424/2017).
3. Llei 19/2013, de 9 de desembre, de transparència, accés a la informació pública i bon govern.
4. Acord del Ple de [*nom entitat local*] de data [*data*] pel qual s’aprova l’adhesió a l’acord adoptat per la Diputació de Girona, pel qual s’aproven els tipus de despeses i obligacions sotmeses a fiscalització i intervenció limitada prèvia en règim de requisits bàsics i els requisits bàsics a comprovar adaptats als Acords del Consell de Ministres en relació a l’exercici de la funció interventora en règim de requisits bàsics vigents, aplicable a les entitats locals que s’adhereixin al Servei d’assistència en l’exercici del control intern.
5. Acord de Ple de la Diputació de Girona de data 20 de març de 2018, i les seves posteriors modificacions, pel que s’aproven els tipus de despeses i obligacions sotmeses a fiscalització i intervenció limitada prèvia en règim de requisits bàsics i els requisits bàsics a comprovar adaptats als Acords del Consell de Ministres en relació a l’exercici de la funció interventora en règim de requisits bàsics vigents, aplicable a les entitats locals que s’adhereixin al Servei d’assistència en l’exercici del control intern.
6. Circular i/o Base d’execució reguladora del procediment d’omissió de la funció interventora.

**INFORME**

Atenent al que disposa la normativa exposada i a la vista de la documentació inclosa a l’expedient, es dedueix que s’ha realitzat una despesa amb omissió de la funció interventora, pel que s’estaria en el supòsit previst a l’article 28 del RD 424/2017, que estableix que en els supòsits en els que la funció interventora fos preceptiva i s’hagués omès, no es podrà reconèixer l’obligació, ni tramitar el pagament, ni intervenir favorablement aquestes actuacions fins que es conegui i resolgui aquesta omissió.

L’apartat 2 d’aquest article 28 del RD 424/2017 estableix que si l’òrgan interventor al conèixer d’un expedient observés omissió de la funció interventora, ho manifestarà a l’autoritat que l’hagués iniciat i emetrà, al mateix temps, la seva opinió respecte de la proposta, a fi que, unint aquest informe a les actuacions, l’òrgan competent de l’entitat pugui decidir si continua el procediment o no i altres actuacions que, si s’escau, siguin procedents.

Vist l’informe justificatiu de les prestacions realitzades emès pel responsable de l’expedient i [l’informe jurídic de la Secretaria o, si s’escau, dels Serveis jurídics sobre la procedència d’instar la revisió d’ofici][[6]](#footnote-6), i amb la finalitat que l’òrgan competent pugui decidir si continua o no amb el procediment i les altres actuacions que, si s’escau, siguin procedents, s’emet el present informe, que no té caràcter de fiscalització, amb els extrems indicats a l’article 28.2 del RD 424/2017.

1. **EXPOSICIÓ DELS INCOMPLIMENTS NORMATIUS (Art. 28.2.*b* RD 424/2017)**
* **Requisits que s’ajusten al compliment de norma segons la documentació que consta a l’expedient.**
* **Requisits que, d’acord amb la naturalesa de l’expedient i/o en aquesta fase del procediment, no procedeix la seva revisió.**
* **Requisits que no s’ajusten al compliment de norma que, a judici d’aquesta intervenció, s’han produït en el moment que es va adoptar l’acte sense fiscalització o intervenció prèvia, segons la documentació que consta a l’expedient:**
1. **PRESTACIONS REALITZADES (Art. 28.2.*c* RD 424/2017)**

De conformitat amb la informació existent a l’expedient es constata/no es constata la realització de les prestacions i que el seu preu s’ajusta al preu del mercat

*(Només en el supòsit 3: constatació que les prestacions s’han dut a terme efectivament i que el seu preu s’ajusta al preu de mercat atès que la factura...)*

1. **EXISTÈNCIA DE CRÈDIT (Art. 28.2.*d* RD 424/2017)**

En l’emissió d’aquest informe existeix/no existeix crèdit pressupostari a l’aplicació pressupostària [*detallar aplicació pressupostària*].

1. **PROCEDÈNCIA DE LA REVISIÓ DELS ACTES (Art. 28.2.*e* RD 424/2017)**
* Supòsit 1:

No procedeix la revisió d’ofici ja que no es detecten més infraccions de l’ordenament jurídic que la pròpia omissió del tràmit preceptiu de funció interventora.

* Supòsit 2:

No procedeix la revisió d’ofici ja que, a més de la pròpia omissió del tràmit preceptiu de funció interventora, es detecten infraccions de l'ordenament jurídic que poden qualificar l’acte com a anul·lable.

* Supòsit 3:

De conformitat amb la informació existent a l’expedient, i d’acord amb el previst a l’article 47 de la Llei 39/2015, es constata l’existència dels següents incompliments normatius que poden qualificar l’acte com a nul:

[ ]  Actes dictats prescindint del procediment. Absència de contracte licitat quan es va produir la despesa, sempre que el contracte fos preceptiu.

[ ]  Actes dictats prescindint del procediment. Tramitació de contracte menor per sobre dels llindars de la LCSP.

[ ]  Actes dictats prescindint del procediment. Altra causa diferent dels anteriors. (*especificar)*:

[ ]  Adquisició de compromisos de despesa per sobre del crèdit autoritzat.

[ ]  Òrgan manifestament incompetent per raó de matèria o territori.

[ ]  Altres (*especificar*):

Per altra banda, d’acord amb el previst a l’article 110 de la Llei 39/2015, no procedeix instar la revisió d’ofici, en tant que aquesta resultaria contrària a l’equitat, a la bona fe, al dret dels particulars o a les lleis.

(*Justificar els motius concrets d’aplicació de l’article 110 de la Llei 39/2015*)

* Supòsit 4:

De conformitat amb la informació existent a l’expedient, i d’acord amb el previst a l’article 47 de la Llei 39/2015, es constata l’existència dels següents incompliments normatius que poden qualificar l’acte com a nul:

[ ]  Actes dictats prescindint del procediment. Absència de contracte licitat quan es va produir la despesa, sempre que el contracte fos preceptiu.

[ ]  Actes dictats prescindint del procediment. Tramitació de contracte menor per sobre dels llindars de la LCSP.

[ ]  Actes dictats prescindint del procediment. Altra causa diferent dels anteriors. (*especificar)*:

[ ]  Adquisició de compromisos de despesa per sobre del crèdit autoritzat.

[ ]  Òrgan manifestament incompetent per raó de matèria o territori.

[ ]  Altres (*especificar*):

Per tant, procedeix iniciar el procediment de revisió d’ofici per declarar la nul·litat dels actes afectats, suspenent el procediment i la resta d’actuacions que, si s’escau, procedeixin, fins que es resolgui la revisió d’ofici de l’acte afectat.

1. **CONCLUSIÓ**

**SITUACIÓ 1:**

No es detecten més infraccions de l’ordenament jurídic que la pròpia omissió del tràmit preceptiu de funció interventora.

En conseqüència, en detectar-se, únicament, l’omissió de la preceptiva funció interventora, es considera procedent:

* Convalidar l’omissió de la funció interventora.
* Continuar amb el procediment i amb la resta d’actuacions que, si s’escau, procedeixin, per tal que, si correspon, es pugui aprovar el reconeixement de les obligacions corresponents per part de l’òrgan competent, les quals estaran, en qualsevol cas, subjectes a intervenció prèvia.

**SITUACIÓ 2:**

Es detecten infraccions de l'ordenament jurídic, a més de la pròpia omissió del tràmit preceptiu de funció interventora, que poden qualificar l’acte com a anul·lable.

En conseqüència, en detectar-se l’omissió de la preceptiva funció interventora i que l’esmena dels incompliments normatius indicats resulta convalidable, es considera procedent:

* Convalidar l’omissió de la funció interventora.
* Convalidar [*descripció de l’acte anul·lable*].
* Continuar amb el procediment i amb la resta d’actuacions que, si s’escau, procedeixin, per tal que, si correspon, es pugui aprovar el reconeixement de les obligacions corresponents per part de l’òrgan competent, les quals estaran, en qualsevol cas, subjectes a intervenció prèvia.

**SITUACIÓ 3:**

Es detecten infraccions de l'ordenament jurídic, a més de la pròpia omissió del tràmit preceptiu de funció interventora, que, d’acord amb l’article 47 de la Llei 39/2015, poden qualificar l’acte com a nul, malgrat això, no procedeix instar la revisió d’ofici, en tant que aquesta resultaria contrària a l’equitat, a la bona fe, al dret dels particulars o a les lleis d’acord amb l’article 110 de la Llei 39/2015.

En conseqüència, en detectar-se l’omissió de la preceptiva funció interventora i tenint en compte que no procedeix instar la revisió d’ofici, es considera procedent:

* Convalidar l’omissió de la funció interventora.
* Continuar amb el procediment i amb la resta d’actuacions que, si s’escau, procedeixin, per tal que, si correspon, es pugui aprovar el reconeixement de les obligacions corresponents mitjançant reconeixement extrajudicial de crèdit (REC), en els termes establerts a la Base [*núm. Base*] de les Bases d’execució del pressupost de l’exercici [*any*].

**SITUACIÓ 4:**

Es detecten infraccions de l'ordenament jurídic, a més de la pròpia omissió del tràmit preceptiu de funció interventora, que, d’acord amb l’article 47 de la Llei 39/2015, poden qualificar l’acte com a nul, procedint instar la revisió d’ofici.

En conseqüència, en detectar-se l’omissió de la preceptiva funció interventora i tenint en compte que procedeix instar la revisió d’ofici, es considera procedent:

* Suspendre el procediment i la resta d’actuacions que, si s’escau, procedeixin, fins que es resolgui la revisió d’ofici de l’acte afectat.

A més, aquesta intervenció observa que els fets acreditats o comprovats en aquest expedient són susceptibles de constituir una infracció administrativa o donar lloc a l’exigència de responsabilitats penals o comptables:

☐ Sí

☐ No

En cas afirmatiu, es tracta d’un supòsit de:

☐ Responsabilitat comptable.

☐ Incompliments de la Llei 19/2013, de 9 de desembre, de transparència, accés a la informació pública i bon govern.

☐ Altres infraccions administratives.

☐ Responsabilitat penal.

☐ Altra (*especificar)*:

I, en compliment del que preveu l’article 5.2 del RD 424/2017, aquest Intervenció fa constar que s’ha enviat algun informe al/s següent/s òrgan/s:

☐ Tribunal de Comptes

☐ Tribunal de Justícia / Fiscalia

☐ Òrgan competent en relació amb fets que poguessin ser constitutius d’infraccions en matèria de gestió econòmica pressupostària de les que preveu la Llei 19/2013, de 9 de desembre, de transparència, accés a la informació pública i bon govern.

☐ Altres (*especificar*):

**TEXT FIX AL FINAL DE L’INFORME (en qualsevol de les quatre situacions):**

Es fa constar que, d’acord amb l’article 28.*d* de la Llei 19/2013, l’omissió del tràmit d’intervenció prèvia de despeses, obligacions o pagaments constitueix, sempre que la conducta sigui culpable, una infracció administrativa molt greu en matèria de gestió econòmica pressupostària que pot comportar l’exigència de responsabilitats.

Aquest informe s'inclourà en la relació establerta en els apartats 6 i 7 de l'article 15 del RD 424/2017.

1. Model Annex l [↑](#footnote-ref-1)
2. Model Annex ll [↑](#footnote-ref-2)
3. Aquest apartat només serà d’aplicació per les entitats locals amb secretaries classificades de 1a o 2a, d’acord amb el RD 128/2018. [↑](#footnote-ref-3)
4. Annex lll [↑](#footnote-ref-4)
5. *Despeses que el gestor considerava ja fiscalitzades o que no eren fiscalitzables; Falta de crèdit; Retard en la tramitació de l’expedient; Incorrecta utilització de procediment de contractació; Falta de tramitació de l’expedient corresponent; Excés d’obra executada; Urgència; Incompliments no justificats; Altres (especificar)* [↑](#footnote-ref-5)
6. *Aquest informe només s’haurà d’afegir en els supòsits 3 i 4* [↑](#footnote-ref-6)